પાલનપુર તાલુકાના ગઢ ગામે એક પરીણિતા છ દિવસ અગાઉ તેમના ખેતરે હતી. ત્યારે ગામના જ કિરણભાઇ હરિભાઇ કાપડી, વિપુલભાઇ મફાભાઇ ડેરીયા, સંદિપભાઇ મફાભાઇ ડેરીયા, કૃણાલભાઇ રઘાભાઇ ગામી ત્યાં ગયા હતા. જ્યાં કિરણભાઇએ પાણી મંગાવી છરીની અણીએ મોટર સાયકલ ઉપર તેણીનું અપહરણ કર્યુ હતુ. અને કાતરા તરફ જતા રસ્તા ઉપર આવેલી ઓરડીમાં લઇ જઇ ચાર શખ્સો ઉપરાંત અન્ય આઠ જણાએ તેણીની ઉપર વારાફરતી બળાત્કાર ગુજાર્યો હતો. તેમજ તેણીના ગળામાંથી રૂપિયા પચાસ હજારની અઢી તોલાની સોનાની ચેઇન લૂંટી જાનથી મારી નાંખવાની ધમકી આપી નાસી ગયા હતા.